**vlada republike srbije**

**Projekat „Znanjem do posla– Е2Е” Faza 2, za period od 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – priprema Izveštaja o povezivanju Nacionalnog okvira kvalifikacija Republike Srbije sa Evropskim okvirom kvalifikacija (oblast prava)**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da podrži dalji razvoj Nacionalnog okvira kvalifikacija i procesa povezivanja Nacionalnog okvira kvalifikacija Republike Srbije (NOKS) sa Evropskim okvirom kvalifikacija (EOK), u cilju razvoja integrisanog sistema Nacionalnog okvira kvalifikacija i usklađivanje ishoda obrazovanja sa potrebama tržišta rada, kao i pravnim normama Republike Srbije.

### Projektni zadatak i opis posla/očekivani rezultati

Projektni zadatak obuhvata:

* Finalizaciju Izveštaja o povezivanju Nacionalnog okvira kvalifikacija Republike Srbije sa Evropskim okvirom kvalifikacija uključujući i dodatni izveštaj o samo-proceni NOKS-a u oblasti visokog obrazovanja u odnosu na Okvir kvalifikacija u Evropskom prostoru visokog obrazovanja (OK-EPVO) (u daljem tekstu: Izveštaj o povezivanju NOKS-а sa EOK-om), na engleskom jeziku u skladu sa preporukama Savetodavne grupe EOK (EQF AG) i pravnim normama Republike Srbije;
* Prevod finalne verzije Izveštaja o povezivanju NOKS-а sa EOK-om sa engleskog na srpski jezik, poštujući terminologiju koja se koristi u normativnim aktima Republike Srbije;
* Predstavljanje finalnog Izveštaja o povezivanju NOKS-а sa EOK-om nadležnim institucijama i organima u Republici Srbiji, na poziv Ministarstva prosvete, nauke i tehnološkog razvoja;
* Podrška i učestvovanje u promotivnim aktivnostima u vezi sa primenom NOKS sistema.

Očekivani period angažovanja konsultanata/kinja koji ispune kriterijume je od 1. maja do 31. decembra 2020. godine.

**Zainteresovani konsultant/konsultantkinja treba da ispunjava sledeće uslove:**

* Nivo 7.1 NOKS iz oblasti pravnih nauka;
* Iskustvo u pripremi izveštaja o povezivanju NOK-a sa EOK-om;
* Znanja koja se odnose na strateške dokumente i nacionalno zakonodavstvo za sve nivoe obrazovanja, kao što su Zakon o osnovama obrazovnog sistema, Zakon o predškolskom obrazovanju, Zakon o osnovnom obrazovanju, Zakon o srednjem obrazovanju, Zakon o dualnom obrazovanju, Zakon o udžbenicima, Zakon o Nacionalnom okviru kvalifikacija Republike Srbije, Zakon o visokom obrazovanju, standardima i izmenama standarda za akreditaciju institucije visokog obrazovanja i podzakonskim aktima;
* Relevantno iskustvo u konsultantskom i savetodavnom radu u oblastima koje se odnose na projekat smatraće se kao prednost;
* Izrađene studije, istraživanja ili projekti koji se odnose na ovaj projekat smatraće se kao prednost;
* Osam godina relevantnog radnog iskustva na pripremi zakona i podzakonskih akata u oblasti pred-univerzitetskog i visokog obrazovanja, nacionalnog okvira kvalifikacija, sa povezanom analizom efekta regulative;
* Odlične verbalne i pismene veštine komunikacija na engleskom jeziku.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1.januara 2020. do 31.decembra 2021, koji možete pogledati na <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulare za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnosti ponude u zatvorenim kovertama najkasnije do 29.04.2020. - 12:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail [biljana.bozovic@gov.rs](mailto:biljana.bozovic@gov.rs)

.